ขออนุญาตสอบถามค่ะ พอดีเป็นเมนส์ล่าสุดวันที่17พฤศจิกายนเเล้วกินยาคุมหมดวันที่20พฤศจิกายน สามารถกินยาสตรีเพื่อปรับฮอร์โมนได้ไหมคะ จะมีผลข้างเคียงอะไรไหมคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปโดยถ้ากินยาคุมหมดไปแล้ว ถ้าจะไม่ได้มีเพศสัมพันธ์ต่อ ก็สามารถที่จะหยุดยาคุมได้ ไม่เป็นปัญหา ส่วนการใช้ยาสตรีเพื่อปรับฮอร์โมน ต้องดูว่าปัญหาฮอร์โมนที่ว่าคืออะไร อาจจะพบแพทย์ก่อนเพื่อตรวจประเมินและรับยาภายใต้การดูแลของแพทย์